**СЪОБЩЕНИЕ**

**относно качество на водите за къпане в област Добрич**

Във връзка с проследяване на качеството на водите за къпане, на 23.06.2024 г. е извършен насочен здравен контрол от служители на РЗИ-Добрич, придружен с извънредно пробонабиране на 6 проби морски води както от района на аварията - „Кранево-централен“, така и от съседните зони за къпане – „Албена“ и „Кранево-юг“ за изследване по микробиологични показатели: „ешерихия коли“ и „чревни ентерококи.

Резултатите от взетите извънредно на 23.06.2024 г. проби води показват, че показателите на водите за къпане в трите зони – „Албена“, „Кранево-централен“ и „Кранево-юг“, включително и от района на аварията, са в норма. Те съответстват по микробиологичните показатели „чревни ентерококи“ и „ешерихия коли“ на изискванията на Наредба № 5 от 30 май 2008 г. за управление на качеството на водите за къпане.

На 24.06.2024 г. е извършено пробонабиране съгласно план-графика за регулярен мониторинг на качеството на морската вода от 10 зони за къпане: зона „Дуранкулак - Север 1”; зона „Дуранкулак - Север 2”; зона „Крапец - Север”, зона „Къмпинг - Добруджа”; зона „Каварна - Централен”; зона „Русалка - Централен плаж”; зона „Русалка - Голям плаж”; зона „Болата”; зона „Иканталъка” ; и зона „Божурец – Топола”.

На 25.06.2024 г. е извършено пробонабиране съгласно план-графика за мониторинг на качеството на морската вода от 10 зони за къпане: зона „СБА”, зона „Тузлата”; зона „Робинзон”; зона „Балчик – Централен”; зона „Нов плаж”; зона „Балчик – Двореца; зона „Фиш - Фиш”; зона „Албена”; зона „Кранево Централен” и зона „Кранево Юг”.

Резултатите на изследваните проби води за къпане от всичките 20 зони, включително в трите зони – „Албена“, „Кранево-централен“ и „Кранево-юг“ показват, че микробиологичните показатели „чревни ентерококи“ и „ешерихия коли“ съответстват на изискванията на Наредба № 5 от 30 май 2008 г. за управление на качеството на водите за къпане.

